ไฟแนนซ์ทูเดย์
“คนส่วนใหญ่ใส่ใจกับผลได้ระยะสั้นเท่านั้น แต่คนฉลาดอย่างแท้จริงจะมองไปยังอนาคต”
26 พ.ย. 2555

“คนส่วนใหญ่ใส่ใจกับผลได้ระยะสั้นเท่านั้น แต่คนฉลาดอย่างแท้จริงจะมองไปยังอนาคต”




การประชุมบอร์ดแบงก์ออมสินเมื่อวันที่ 20 พ.ย.ที่ผ่านมา ซือเจ๊พรรณี สถาวโรดม ประธานกรรมการ เสนอวาระเร่งด่วนให้กรรมการพิจารณาก่อนบอร์ดจะหมดวาระลงในวันที่ 30 พ.ย.นี้ เพื่อแต่งตั้ง เสี่ยออด-ธัชพล กาญจนกูล รองผู้อำนวยการ ขึ้นมาทำหน้าที่รักษาการผู้อำนวยการแบงก์ออมสิน หลังจากเมื่อวันที่ 18 ก.ย.ที่ผ่านมา ธัชพล ต้องลาตำแหน่งรักษาการไปลงสมัครชิงตำแหน่ง ผู้อำนวยการ แข่งกับ “เสี่ยวอ-วรวิทย์ ชัยลิมปมนตรี” ครั้งนั้นบอร์ดมีมติตั้งมือกฎหมาย นันทพล กาญจนวัฒน์ กรรมการธนาคาร ขึ้นเป็นรักษาการแทน 
มติครั้งนี้ให้ ธัชพล รักษาการผู้อำนวยการไปจนกว่า วรวิทย์ จะเข้ามารับตำแหน่งผู้อำนวยการแบงก์ออมสินในวันที่ 1 ม.ค. 2556 โน่น... เรียกว่าสร้างโปรไฟล์ให้น้องๆ เพื่อสไลด์ไปในแบงก์รัฐในอนาคตได้
แต่ช้าก่อนพี่น้องครับ เห็นที เสี่ยออด ผู้เป็นมือดีด้านการบริหารการเงินจากธนาคารออมสิน อาจต้องกินแห้วอีกรอบ หลังจากพลาดหวังจากเก้าอี้ผู้อำนวยการแบงก์ออมสินไปในรอบที่แล้ว เนื่องจากเก้าอี้เป้าหมายต่อไปคือ กรรมการผู้จัดการธนาคารอาคารสงเคราะห์นั้น มีคนจองคิวสู้อยู่อีก 1 คน เธอคือ อังคณา ไชยมนัส รองกรรมการผู้จัดการกลุ่มงานการตลาด แบงก์ ธอส.นั่นแหละ
แม้จะเป็นหญิง แต่แกร่งทั่วแผ่น เป็น 1 กลุ่ม “เสือนอนกิน” “TSE” (Tiger Sleep Eat) ที่มีการร่วมลงขันตั้งกองทุนร่วม 200 ล้านบาท ในรุ่น “วปรอ.4414” สนิทแนบแน่นกะ “ชัยสิทธิ์วิริยะเมตตากุล” เจ้าของโรงพยาบาลวิภาวดี ที่ว่ากันว่ามี “หญิงอ้อ” อยู่เบื้องหลัง กล่าวกันว่าครั้งหนึ่งพี่ชายของ “อังคณา” เคยช่วยเหลือ พ.ต.ท.ทักษิณ ชินวัตร เสียด้วยสิ...
ll...เมื่อเป็นเช่นนี้ เสี่ยออดจึงต้องออกแรงกันหนักหน่อย สายเดิมที่วางกันไว้อาจใช้ไม่ได้เสียแล้วครับพี่น้อง...